கேள்வி: பாமி பட்சில் - பொது என்பது என்ன?
பதில்: இவர் பாக்காத்தான் அரப்பான் கூட்டணியின் ஓர் உறுப்புக் கட்சியான மக்கள் நீதிக் கட்சியின் (பிகேஆர்) உறுப்பினர்; மற்றும் மலேசிய அரசாங்கம் செய்தித் தொடர்பாளரும் ஆவார். சூலை 2022 முதல் மக்கள் நீதிக் கட்சியின் தகவல்துறைத் தலைவராகவும்; செப்டம்பர் 2013 முதல் ஜூலை 2022 வரை அதே மக்கள் நீதிக் கட்சியின் தொடர்புத் துறைத் தலைவராகவும் பணியாற்றியுள்ளார்.[3]
கேள்வி: பாமி பட்சில் - கல்வி பற்றி தகவல் சொல்.
பதில்: ஐக்கிய அமெரிக்காவின் இந்தியானாவில் உள்ள பர்டூ பல்கலைக்கழகத்தில் (''Purdue University'') வேதிப் பொறியியல் துறையில் (''BSChE'') இளங்கலைப் பட்டம் பெற்றுள்ளார்.
கேள்வி: பாமி பட்சில் - பணி பற்றி தகவல் சொல்.
பதில்: 2010-இல் மக்கள் நீதிக் கட்சியில் சேருவதற்கு முன்பு, பாமி பட்சில் ஓர் எழுத்தாளர், ஒரு நடிகர் மற்றும் விருது பெற்ற ஒரு நாடகக் கலைஞராகத் திகழ்ந்தார். அவர் 2006-ஆம் ஆண்டில், மலேசியாவில் பிரபலமான தொலைக்காட்சி தொடரான கோல் & ஜிங்கு (''Gol & Gincu The Series'') போன்ற நிகழ்ச்சிகளில் தோன்றினார். மலேசியத் தொலைக்காட்சி நிறுவனங்களில் ஒன்றான :en:8TV (Malaysian TV network) அந்தத் தொலைக்காட்சித் தொடரை ஒளிபரப்பு செய்தது. பின்னர் அவர் தி பேர்லி கரண்ட் சோ (''The Fairly Current Show'') என்ற நேர்காணல் நிகழ்ச்சியின் தொகுப்பாளராகவும் இருந்தார். சமூகப் பணிகளிலும் தீவிரமாக ஈடுபட்டார். அதில் ஒரு சமூகப் பணி 2012-ஆம் ஆண்டு தாமான் மேடான் சமூகக் கலைத் திட்டமாகும். இந்தத் திட்டம் இளைஞர்களிடையே நிலவிய இனப் பதட்டங்களைக் குறைப்பதற்கு வழி செய்தது. இணைய ஊடகத் தொல்லை எதிர்ப்பு விழிப்புணர்வு மன்றத்திலும் செயல்பட்டார். இந்த மன்றம் சனவரி 2023-இல் மலாயா பல்கலைக்கழகம் ஏற்பாடு செய்யப்பட்டது.
கேள்வி: பாமி பட்சில் - அரசியல் பற்றி நீங்கள் என்ன அறிந்துள்ளீர்கள்?
பதில்: தொடக்கத்தில், நூருல் இசா அன்வார் அரசியல் செயலாளராக பாமி பட்சில் பணியாற்றினார். லெம்பா பந்தாய் மக்களவைத் தொகுதி பிகேஆர் வேட்பாளராக நூருல் இசா அன்வார் பின் பாமி பட்சில் வேட்பாளராகத் தேர்ந்தெடுக்கப்பட்டார். அந்தக் கட்டத்தில் நூருல் இசா அன்வார், பாக்காத்தான் ராக்யாட் கோட்டையான பெர்மாத்தாங் பாவ் மக்களவைத் தொகுதிக்கு அனுப்பப்பட்டார். அதைத் தொடர்ந்து மலேசியப் பொதுத் தேர்தல், 2018 5,000 வாக்குகள்பெரும்பான்மையில் பாமி பட்சில் லெம்பா பந்தாய் மக்களவைத் தொகுதி வெற்றி பெற்றார். மலேசியாவின் 14- ஆவதுத் தேர்தலுக்குப் பின்னர், மக்கள் நீதிக் கட்சி மலேசிய மக்களவையில் மிகப்பெரிய கட்சியாக உயர்வடைந்தது. அதன் பின்னர் பாமி பட்சில், மக்கள் நீதிக் கட்சியின் தகவல் தொடர்புதுறை இயக்குநராக நியமிக்கப்பட்டார்.